Հավելված N 2

ՀՀ Շիրակի մարզի Ախուրյան համայնքի

ավագանու 2023 թվականի  
 հուլիսի 19-ի թիվ -Ա որոշման

*ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ՂԵԿԱՎԱՐԻ ԱՐՏԱՀԵՐԹ ԸՆՏՐՈՒԹՅԱՄԲ ՊԱՅՄԱՆԱՎՈՐՎԱԾ ՀԱՄԱՅՆՔԻ ՂԵԿԱՎԱՐԻ ՆՈՐ ԹԵԿՆԱԾՈՒԻ (ՆԵՐԻ) 2023 ԹՎԱԿԱՆԻ ՀՈՒԼԻՍԻ 19-ԻՆ ԿԱՅԱՆԱԼԻՔ ՔՎԵԱՐԿՈՒԹՅԱՆ ԿԱՐԳ*

1. Համայնքի ավագանու անդամը քվեարկությանը մասնակցում է անձամբ:
2. Մոտենում է հանձնաժողովի գրանցումն իրականացնող անդամին, ներկայացնելով անձը հաստատող փաստաթուղթը, տվյալ դեպքում անձնագիրը, կամ ավագանու վկայականը, ընտրողների ցուցակում ստորագրում է իր անվան դիմաց, այնուհետև քվեարկողը հանձնաժողովի քվեաթերթիկներ հատկացնող անդամից ստանում է իր քվեաթերթիկը, սահմանված վայրում կատարում է քվեարկություն և քվեարկած քվեաթերթիկը գցում է քվեաթերթիկների համար նախատեսված արկղի մեջ և հեռանում:
3. Քվեաթերթիկում քվեարկողը կատարում է **v** նշանը, այն թեկնածուի ազգանվան անվան հայրանվան դիմացի վանդակում, որին ցանկանում է կողմ քվեարկել:
4. Եթե քվեարկողը կարծում է, որ քվեաթերթիկը սխալ է լրացրել, կամ վնասել է, ապա նա կարող է դիմել հանձնաժողովի անդամին՝ նոր քվեաթերթիկ ստանալու համար (դրա համար մեզ մոտ առկա է 3 հատ լրացուցիչ քվեաթերթիկ), հանձնաժողովի անդամը անհրաժեշտության դեպքում քվեարկողին կարող է նոր քվեաթերթիկ հատկացնել, քվեարկողների ցուցակում այդ մասին նշում կատարելով տվյալ քվեարկողի անվան դիմաց: Սխալ լրացված քվեաթերթիկը անհապաղ մարվում է, իսկ մարումը կատարվում է քվեաթերթիկի աջ կամ ձախ կողմի ներքևի անկյունից կտրելու միջոցով, այնպես, որ չվնասվեն քվեաթերթիկի հետևի կողմում առկա հանձնաժողովի անդամների ստորագրությունները:
5. Սահմանված նմուշի քվեաթերթիկը համարվում է անվավեր,

եթե

* մեկից ավելի թեկնածուի օգտին նշումներ է պարունակում,
* չի պարունակում որևէ նշում,
* սահմանված կարգով ստորագրված չէ,
* պարունակում է այլ գրառումներ

1. Սահմանված ձևի ոչ էական խախտումը չի կարող քվեաթերթիկի անվավերության

հիմք հանդիսանալ, եթե քվեարկողի մտադրությունը հստակ է և աներկբա:

1. Չսահմանված նմուշի և անվավեր քվեաթերթիկները ևս անհապաղ մարվում են և տեսակավորվում առանձին:
2. Արկղում առկա բոլոր քվեաթերթիկները հանելուց հետո հանձնաժողովի անդամները

տեսակավորում են մեկ առ մեկ հաշվարկում յուրաքանչյուր թեկնածուի օգտին կողմ քվեարկած քվեաթերթիկների թիվը:

1. Այս բոլոր գործողությունները կատարելուց հետո հանձնաժողովը կազմում է արձանագրություն և ներկայացնում համայնքի ավագանուն: